Nikolaj Rimski-Korsakov

Nikolaj Andrejevič Rimski-Korsakov (rus. Николай Андреевич Римский-Корсаков, Tihvin, 18. mart 1844. - Ljubensk, 21. juni 1908.), ruski kompozitor i dirigent

Po zanimanju je bio činovnik mornarice, a godine 1861. upoznaje M.A. Balakireva i priključuje se njegovom muzičkom kružoku (Petorica) i na njegov podsticaj komponuje svoju prvu simfoniju. Godine 1873. napušta vojnu službu, a  od 1871. do smrti predavao je kompoziciju i instrumentaciju na Petrogradskom konzervatoriju. Bio je i direktor i dirigent koncerata Besplatne muzičke škole i dirigent Ruskih simfonijski koncerata M.P. Beljajeva. Kao dirigent nastupao je u domovini i inostranstvu gdje je propagirao djela ruskih autora. Kao kompozitor, zagovornik ruskog nacionalnog stila 19. vijeka, sjedinio je rusko nasljeđe sa zapadnjačkim uticajima. Inspiraciju je najčešće nalazio u ruskim temama, zatim istočnjačkom te primjenjivao elemente ruske narodne i crkvene muzike. U operama je izgradio čudesan svijet satkan od fantazije, realnosti, humora i romantike. Svojim orkestralnim stilom uticao je ne samo na svoje učenike već na mnogo širi krug koji dopire do Debussyja i Ravela. Napisao je priručnike "Praktični udžbenik harmonije" i "Osnove orkestracije", te autobiografsko djelo "Hronika mog muzičkog života". Dovršio je Borodinovu operu "Knez Igor" i "Hovanščinu", M. P. Musogorskog, preradio i instrumentirao "Borisa Godunova" i mnoge druge tuđe kompozicije.Biografija  sa stranice bayerische.staatsoper.de pristupljeno 21.6.2014 Biografija  sa stranice rettmann.de pristupljeno 21.6.2014 

 Djela 
 opere: 
 "Pskovičanka", 
 "Majska noć", 
 "Snjeguročka", 
 "Carska nevjesta", 
 "Zlatni pjetlić", 
 "Uvertira na ruske teme", 
 "Španski capriccio".
 simfonijska suita: 
 "Šeherezada", 
 "Uskršnja uvertira".
 "Bumbarov let"

 Reference 

Kategorija:Rođeni 1844.
Kategorija:Umrli 1908.
Kategorija:Biografije, Tihvin
Kategorija:Ruski muzičari
Kategorija:Ruski kompozitori
Kategorija:Ruski dirigenti
Kategorija:Kompozitori iz perioda romantizma